TiraLabra/TiraLabra — pull request #278 by jsopakar (2014-06-15 20:52:34+00:00)
Title: Palautus 5

### Mitä opin tällä viikolla?

Ei isompia uusia asioita, suurin osa projektiin käytetystä ajasta meni pikkunysväykseen. Eniten oppia tuli varmaan bittikarttakuvan pikseleiden väriarvon tulkinnasta, kun tein metodin pikselin värin tummuuden selvittämiseen.

### Miten ohjelma on edistynyt? Missä onnistuin, mitä sain aikaiseksi?

Tästä viikosta jäi vähän huono fiilis, keskityin liikaa epäolennaisiin, ja tuntuu että kokonaisuuden kannalta olennaisia asioita jäi paljon viimeiselle viikolle.

Ohjelma kuitenkin tukee nyt kohtuullisen hyvin kuvatiedostojen lukua, ja niistä hakualueen muodostamista. Pikselin tummuuden perusteella annetaan sille kustannusarvio. Tätä ei tosin ole kokeiltu vielä missään valmiissa aidoissa karttakuvissa, vaan käsin piirretyissä yksinkertaisissa kuvissa, mutta periaatteessa arvoja säätämällä mistä tahansa kuvasta saisi varmaan järkevää aineistoa.

LAskenta huomioi diagonaalisiirtymät paremmin, ja reitinhaku tallentaa tiedon käytetystä ajasta, suorituskykytestausta ajatellen. Diagonaalisiirtymien sallimiseen on myös kooditasolla boolean-valinta.

Maven-projektiin lisätty myös cobertura käyttöön, jotta voi varmistua tärkeimpien koodiosien testauskattavuudesta.

### Mikä jäi epäselväksi? Vastaa tähän kohtaan rehellisesti, koska tarjoamme sinulle tarvittaessa apua tämän kohdan perusteella.

Epäselvintä lienee se, että missä laajuudessa suorituskykytestausta täytyisi tehdä, kurssin tavotteiden täyttymisen kannalta. Onko se riittävä, mitä suunnitteludokumentissa kuvaamalla tavalla teen, eli ajan muutamalle erikokoiselle ja erilaiselle hakualueelle jokaisella heuristiikalla ohjelman läpi, ja kirjaan manuaalisesti suoritusajat taulukkoon?

Tarvitseeko erikseen testata oman ArrayListin tai keon suorituskykyä, vai riittääkö niiden sisältyminen itse astar-haun testituloksiin?

Itse Astar-haun siistiminen ja pilkkominen koodillisesti on vain roikkunut ja roikkunut, kynnys koskea siihen on kasvanut, mutta pakko sille jotain tehdä.

### Mitä teen seuraavaksi?

- Vähintään toinen heuristiikka
- AStarin siistiminen ja bugin korjaaminen
- Pari erilaista hakualuetta kuvana projektiin
- Yksinkertainen tekstikäli
- Suorituskykymittaukset
- Dokumentaation viimeistely
- Jos jää aikaa, hakualueen tulostaminen/tallentaminen kuvatiedostoon bittikarttamuodossa
- Yleistä viimeisetlyä